Að auki er innifalið ótakmarkað golf með golfkerru á æfingavelli alla ferðina , 4 dagar af ótakmörkuðu golfi á aðalvelli og golfbíll fyrstu 18 holurnar hvern spiladag á aðalvelli . Golfskólinn er fyrir alla áhugasama um golf ! Hægt er að velja um morgunmat eða hálft fæði ( morgun - og kvöldmatur ) . El Plantio er aðeins 5 mínútur frá flugvellinum og 3 km frá miðbæ Alicante . Golfvellirnir eru tveir . Við mælum með að þátttakendur komi með eigin kylfur og bendum á reglur um klæðnað og skóbúnað . Hægt er að leigja golfkylfur á staðnum , hafið samband við golf@uu.is varðandi útleigu . Athugið að einn kennari er á hverja átta nemendur . Verð og dagsetningar Innifalið í verði : Beint flug fram og til baka , flugvallagjöld og skattar , ferðataska og handfarangur , gisting í 7 nætur , íslensk fararstjórn , flutningur á golfsetti , akstur til og frá flugvelli , val um morgunverð eða hálft fæði , fimm daga golfskóli ( 3 klst hvern dag ) , ótakmarkað golf með kerru á æfingavelli alla daga , og ótakmarkað golf með golfbíl í fjóra daga á aðalvelli .